Indiana Jones and the Fate of Atlantis

Το Indiana Jones and Fate of Atlantis είναι βιντεοπαιχνίδι περιπέτειας του 1992 που κυκλοφόρησε από την LucasArts. Είναι το τέταρτο παιχνίδι με κεντρικό χαρακτήρα τον αρχαιολόγο Indiana Jones και το πρώτο της σειράς που δεν βασίζεται σε κινηματογραφική ταινία.

 Πλοκή 
Ο παίκτης παίρνει το ρόλο του αρχαιολόγου Dr. Indiana Jones. Στην αρχή του παιχνιδιού πρέπει να βρει ένα μυστηριώδες αγαλματίδιο στα αρχεία του μουσείου για κάποιον Mr. Smith, ο οποίος στη συνέχεια θα το κλέψει και θα φανερωθεί ως Klaus Kerner, πράκτορας της Ναζιστικής Γερμανίας. Κατά τη διάρκεια της έρευνάς του σχετικά με τους στόχους των Γερμανών, ο Jones συναντά την όμορφη, δυναμική αλλά και ξερόλα Sophia Hapgood, μια πρώην αρχαιολόγο που τώρα ασχολείται με ψευδοπιστημονικούς μύθους για την χαμένη Ατλαντίδα. Μετά από διάφορες περιπέτειες, ανακαλύπτουν ότι οι κάτοικοι της Ατλαντίδας χρησιμοποιούσαν το μυθικό μέταλλο ορείχαλκο σαν πηγή ενέργειας. Η αξιοποίηση του ορειχάλκου, ακόμη και σε μικρές ποσότητες, παράγει ενέργεια πολύ πιο ισχυρή από αυτή του ουράνιου, πράγμα που οι Ναζί θέλουν να εκμεταλλευτούν για την κατασκευή βόμβων και οπλικών συστημάτων. Μαζί με την Hapgood, ο Jones ξεκινά να βρει την Ατλαντίδα για να σταματήσει τους Γερμανούς. 

Τα τοπία και διάφορα ιστορικά στοιχεία που βρίσκονται στο παιχνίδι βασίζονται στις διάφορες δημοφιλείς θεωρίες σχετικά με την Ατλαντίδα. Μεταξύ άλλων, στο παιχνίδι αναφέρονται ο φιλόσοφος Πλάτων, η Μινωική έκρηξη στη Σαντορίνη, οι μεγάλοι πολιτισμοί της κεντρικής Αμερικής και ο Μινωικός πολιτισμός της Κρήτης.

 Τρόπος παιχνιδιού 
Κατά τη διάρκεια του παιχνιδιού, ο παίκτης έχει την επιλογή της δράσης που θα ακολουθήσει ο χαρακτήρας. Οι επιλογές είναι οι εξής: Δυναμική οδό, με διάφορες σκηνές δράσεις, οδό της συνεργασίας, όπου ο παίκτης συνεργάζεται για να λύσει τους γρίφους με την Sophia Hapgood και τέλος η μοναχική οδός, που ίσως αντιστοιχεί περισσότερο από όλους στο κλασικό adventure. Αναλόγως με την επιλογή του, ο παίκτης θα πάει σε διαφορετικές περιοχές, θα αντιμετωπίσει διαφορετικούς χαρακτήρες και θα πρέπει να λύσει διαφορετικούς γρίφους. Επίσης, το παιχνίδι διαθέτει δυο εναλλακτικά τέλη. 
Εκτός από τον κεντρικό χαρακτήρα του Dr. Jones, ο παίκτης ελέγχει για ένα διάστημα και τον χαρακτήρα της Sophia Hapgood. 

Τεχνολογικά, το παιχνίδι βασίζεται όπως και το Monkey Island 2: LeChuck’s Revenge στην πέμπτη έκδοση της μηχανής SCUMM: Η οθόνη είναι διαιρεμένη στα τρία, με κεντρικό χώρο την οθόνη του παιχνιδιού, ένα μέρος με τα ρήματα δράσης για τον έλεγχο του Jones και ένα τρίτο για τον κατάλογο αντικειμένων που έχει μαζί του. Τα animations των χαρακτήρων βασίζονται για πρώτη φορά σε πραγματικές κινήσεις ανθρώπων παρμένες σε ταινία, οι οποίες κατόπιν επεξεργάστηκαν στον υπολογιστή. Για το λόγο αυτό, οι κινήσεις των χαρακτήρων φαίνονται περισσότερο ρεαλιστικές από ότι στα προηγούμενα adventures της LucasArts. 

 Συντελεστές 
 Σχεδιασμός: Hal Barwood, Noah Falstein
 Προγραμματισμός: Michael Stemmle, Ron Baldwin, Tony Hsieh, Sean Clark, Bret Barrett
 Γραφικά: William L. Eaken, James Alexander Dollar, Mike Ebert, Avril Harrison
 Μουσική: Michael Z. Land, John Williams

Παραπομπές

 Εξωτερικοί σύνδεσμοι 
 Indiana Jones and the Fate of Atlantis στο MobyGames
 Indiana Jones and the Fate of Atlantis στο IMDb
 Indiana Jones and the Fate of Atlantis στο Steam

Κατηγορία:Βιντεοπαιχνίδια του 1992
Κατηγορία:Βιντεοπαιχνίδια περιπέτειας
Κατηγορία:Βιντεοπαιχνίδια DOS
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια των Mac OS
Κατηγορία:Βιντεοπαιχνίδια της LucasArts
Κατηγορία:Βιντεοπαιχνίδια τοποθετημένα το 1939
Κατηγορία:Βιντεοπαιχνίδια τοποθετημένα στην Αλγερία
Κατηγορία:Βιντεοπαιχνίδια τοποθετημένα στην Ατλαντίδα
Κατηγορία:Βιντεοπαιχνίδια τοποθετημένα στην Ελλάδα
Κατηγορία:Βιντεοπαιχνίδια τοποθετημένα στη Γερμανία
Κατηγορία:Βιντεοπαιχνίδια τοποθετημένα στην Ισλανδία
Κατηγορία:Βιντεοπαιχνίδια τοποθετημένα στο Μονακό
Κατηγορία:Βιντεοπαιχνίδια τοποθετημένα στη Νέα Υόρκη
Κατηγορία:Βιντεοπαιχνίδια τοποθετημένα στην Πορτογαλία
Κατηγορία:Βιντεοπαιχνίδια τοποθετημένα στη βόρεια Αμερική
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια με εναλλακτικούς τερματισμούς
Κατηγορία:Βιντεοπαιχνίδια FM Towns
Κατηγορία:Νικητές Golden Joystick Award
Κατηγορία:Ιντιάνα Τζόουνς